**LA SETMANA DEL IOGURT**

**INTRODUCCIÓ:**

F.Roca i l’Escola L’Arenal de Llevant, en col·laboració amb l’Agenda 21 de l’Ajuntament de Barcelona, estem duent a terme un projecte que s’engloba dintre de “l’Any europeu contra el malbaratament d’aliments” que es celebra aquest 2014.

En aquest projecte participen diferents escoles de Barcelona. Totes vam començar la setmana del 13 al 17 de gener 2014.

Es farà una setmana al mes durant 5 mesos i cada mes treballarem al voltant d’un aliment diferent. Les dates seran les següents:

13 al 17 de gener 2014: Pa

3 al 7 de febrer 2014: Iogurt

3 al 7 de març 2014: Carn

7 al 11 d’abril 2014: Peix

5 al 9 de maig 2014: Patata

**DILLUNS**

ALIMENT TREBALLAT: IOGURT

DE QUÈ PARLEM? D’ON HA VINGUT?

S’han fet tres grups per fer el joc: “Els papers de diari”.

A cada equip se li dona un número diferent de diaris i se’ls situa a diferents metres de la meta. Cada equip ha de buscar la millor estratègia per tal d’avançar sense tocar a terra. I després se’ls hi fa quatre preguntes:

-Qui ha trigat més?

-Qui ha estat més ràpid?

-Qui ho ha tingut més fàcil?

-Perquè?

A través d’aquest joc els nens i les nenes han descobert que el nostre iogurt és ecològic i de quilòmetre zero.

**DIMARTS**

QUANT PRODUCTE HEM LLENÇAT?

El cuiner ha pesat el iogurt total que es va servir.

Quan ha acabat el servei del menjador, hem pesat el iogurt malbaratat que els nens i nenes han llençat en un cubell a part.

S’han fet dos jocs “de la taula no cau res” i “Fem punteria”. El primer joc tracta de repartir els nens i les nenes en grups i se’ls hi dóna unes teles i un parell d’objectes a cada grup. La finalitat del joc és que cada grup es desplaci d’un lloc a un altre fent saltar els objectes sense que caiguin a terra.

El segon joc “Fem punteria”. Dividim el grup en dos equips. Utilitzarem unes xeringues per traspassar aigua d’un recipient a un altre sense malbaratar-se.

Guanya l’equip que més aigua traspassa no el que ho fa més ràpid.

S’han servit 35 quilos de iogurt.

Hem pesat el iogurt i s’ha malbaratat 1,430 quilos.

Avui mentre fèiem les activitats han estat amb nosaltres la premsa de l’ajuntament i el diari El Periòdico. Ens han fet preguntes i ens han filmat, els nens estaven molt contents.

**DIMECRES**

I AIXÒ QUANT COSTA?

Petjada ecològica: 6 ha/persona7any

Superfície necessària per obtenir 1Kg de iogurt: 0,0012 ha de sòl conreat amb alfals i ordi per alimentar les vaques.

Energia: per cada quilo de iogurt s’han consumit 757,7 Kw/h i 1,38 litres de gasoil.

Aigua emprada: 1.600 litres de gasoil.

Impacte ecològic: possibles antibiòtics subministrats a les vaques i possibles problemes derivats de la soja i el blat de moro transgènics amb els quals s’elabora el pinso, i emissions de metà a l’atmosfera per part de les vaques.

I tot això ho hem descobert a través del joc “la meva petjada” que consisteix en que cada nen/nena dibuixi el contorn de la seva sabata en un tros de paper. Dins del contorn s’escriu o dibuixa les accions que fa normalment a casa o a l’escola el llarg d’una setmana i que considera que generen més impacte ambiental.

Un cop fet, es fa un debat sobre les accions que han escrit, relacionant-ho amb què vol dir el concepte de petjada ecològica i que vol dir el cost ambiental d’un producte.

**DIJOUS**

Quant malbaratem entre tots?

Com evitem el malbaratament?

Reunim als nens i nenes per informar sobre la quantitat d’aliment malbaratat.

La quantitat servida en totes les escoles es de 705.995 quilos i la quantitat malbaratada es de 22.263 quilos, aquesta informació ens la proporciona l’Agenda 21 i és un càlcul de totes les escoles que participen en el projecte.

Hem fet el joc “i tu què hi dius?” aquest joc tracta d’escriure paraules amb el cos i s’adonen que es necessiten entre ells per poder fer totes les lletres.

Aquest joc ens ha servit per explicar que entre tots podem evitar el malbaratament i que treballant en equip es pot aconseguir.

S’ha explicat la quantitat total que s’ha malbaratat entre totes les escoles i el què suposa això.

Avui hem sabut que sortíem en el diari El Periòdico, el web intern de l’Agenda 21 de l’ajuntament i en BTV. Estem tots molt contents.

**DIVENDRES**

Cada dia al finalitzar els jocs, escrivim a la pissarra i a la lona les dades i conclusions a les que hem arribat.

Durant la primera setmana ja vam decidir la manera de comunicar el que havíem fet al llarg de tota la setmana i va ser posar la lona en un lloc visible de l’escola i fer un escrit explicant-ho tot. Aquest escrit es penjarà al web de l’escola i al bloc de l’AMPA.

Aquesta setmana han participat nens i nenes de primer i tercer i cada setmana anirem canviant els grups perquè pugui participar tota la primària.

Tots ells han estat molt contents de participar en aquest projecte i han estat molt engrescats i participatius.

Les dades i xifres concretes del malbaratament del iogurt recollides el passat dimarts 4, i la comparació en relació a la resta d’escoles que hi participen, les podeu trobar en la lona del costat.

Equip de monitoratge i cuina